Diari Oficial de la Generalitat Valenciana


Sumari del DOGV 2325, del 08-08-1994 (1994/832171)

DECRET 128/1994, de 5 de juliol, del Govern Valencià, pel qual accepta la cessió gratuïta de la propietat de l'immoble de 1.008 m2 situat al carrer Palleter de Castelló destinat a la construcció d'un centre de salut, realitzada per l'Ajuntament de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/05/128/dof/vci/html**

### Dades del document

Número de DOGV
:   2325

Data del DOGV
:   08-08-1994

Secció del DOGV
:   DISPOSICIONS GENERALS

Número del document
:   1994/832171


Data del document
:   05-07-1994

Organisme emissor
:   Conselleria d'Economia i Hisenda

Tipus de document
:   Decret

DECRET 128/1994, de 5 de juliol, del Govern Valencià, pel qual accepta la cessió gratuïta de la propietat de l'immoble de 1.008 m2 situat al carrer Palleter de Castelló, destinat a la construcció d'un centre de salut, realitzada per l'Ajuntament de Castelló. [94/5438]  
L'Ajuntament de Castelló, en sessió plenària realitzada el dia 25 de juny de 1993, acordà la cessió gratuïta a la Generalitat Valenciana de la propietat de l'immoble situat al carrer Palleter, propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 5 de juliol de 1994,  
DECRETA:  
Article primer  
Acceptar la cessió gratuïta de la propietat realitzada per l'Ajuntament de Castelló de l'immoble de 1.008 m2 de superfície, situat al carrer Palleter de Castelló. Confronta: pel nord, resta de la finca matriu de la qual se segrega, destinada a futur vial; per l'est i l'oest, resta de la finca matriu, i pel sud, resta de la finca matriu per on discorre el carrer Palleter.  
Aquesta finca haurà de segregar-se de la finca situada a l'avinguda de València, cantonada amb el Grup Mare de Déu del Lledó, de 2.705 m2 de superfície, inscrita al tom 1.128, llibre 210 de Castelló sud, foli 57, finca 22.083, inscripció 1.ª.  
Article segon  
La cessió gratuïta efectuada per l'Ajuntament de Castelló se subjecta a les condicions següents:  
1a. Que la Generalitat Valenciana faça la construcció d'un centre de salut, sobre la parcel.la objecte de cessió, dins del termini de 5 anys, comptats a partir de la data d'atorgament de l'instrument públic de cessió.  
2a. Que la Generalitat Valenciana destine l'immoble amb caràcter exclusiu a l'activitat de centre de salut.  
3a. Que la destinació indicada de la parcel.la es mantinga amb caràcter permanent, sense que s'hi aplique el termini màxim establert en l'article 11.2 in fine del Reglament de Béns de les Entitats Locals, aprovat pel Reial Decret 1.372/1986, de 13 de juny.  
En el cas d'incompliment d'alguna de les condicions abans indicades i siga quin siga el temps transcorregut des que s'efectuà la cessió, s'extingirà la cessió gratuïta i l'immoble cedit juntament a les construccions realitzades revertirà automàticament i de ple dret a l'Ajuntament de Castelló, sense pagament de cap indemnització a la Generalitat Valenciana.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 5 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI